‘જમાનો આગળ નથી વધી ગયો, કદાચ આપણે પાછળ રહી ગયા છીએ. આ યંગસ્ટર્સ માત્ર એન્જોય કરી રહ્યાં છે. બસની પાછલી સીટમાં બેસીને આગળ બેઠેલી સ્ત્રીની પીઠ તાકી રહેલા બુઢ્ઢાઓ, કાલુપુર કે લાલદરવાજા જેવા સ્થળેથી પચાસ-પચાસ રૂપિયામાં વેશ્યાઓ સાથે સૂઈ જતા આધેડો, મંદિરે જવાનું કહીને પ્રેમી સાથે કપલરૂમમાંથી પકડાતી પરિણીત સ્ત્રીઓ, કે પછી ઓફિસ ટૂરના બહાને અઠવાડિયું અઠવાડિયું પ્રેમી કે પ્રેમિકા સાથે બેંગકોકની સફર કરી આવનારા પરણવા લાયક છોકરાઓનાં મા-બાપો કરતાં આ યંગસ્ટર્સ વધારે સારાં છે. એ લોકો જે છે એ જ દેખાય છે. એમાં ચોરી નથી, સીનાજોરી નથી. એમના ચહેરા પર આજના જુનવાણી લોકો પહેરીને ફરે છે એવું સંસ્કારિતાનું ખોટું મહોરું નથી.’